Vīna nozares nosaukuma produkta specifikācijas standarta grozījuma apstiprināšanas paziņojuma publikācija saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 295/08)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“Wagram”

Atsauces numurs: PDO-AT-A0233-AM01

Paziņojuma datums: 21.02.2020.

APSTIPRINĀTĀ GROZĪJUMA APRAKSTS UN IEMESLI

Apraksts un iemesli

Tā kā vīna dārzu reģistru tagad pārvalda ar integrēto administrācijas un kontroles sistēmu, maksimālā raža no hektāra jāpielāgo.

VIENOTAIS DOKUMENTS

1. Produkta nosaukums

Wagram

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna vai vīnu apraksts

Ar cilmes vietas nosaukumu “Wagram” var apzīmēt vīnu un kvalitatīvu dzirkstošo vīnu, tomēr uz kvalitatīvu dzirkstošo vīnu to attiecina tikai ļoti retos gadījumos. Vīnu “Wagram” galvenokārt ražo kā Qualitätswein (kvalitatīvs vīns); tā analītiskās īpašības atrodamas produkta specifikācijā. Tiek ražots arī “Wagram” ar citiem apzīmējumiem (piemēram, Kabinett, Spätlese, Eiswein). Aptuveni 75 % no Vagramas vīnkopības reģionā ražotā vīna ir baltvīns. Baltvīnu ražošanā izmantotā galvenā šķirne ir ‘Grüner Veltliner’, bet sarkanvīnu ražošanā – ‘Zweigelt’. Tāpat jāmin arī ‘Frühroter Veltliner’, kas ir šim reģionam raksturīga šķirne. Organoleptisko īpašību ziņā vīnus var raksturot kā bagātīgus un pikantus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

5. Vīndarības metodes

a) Galvenās vīndarības metodes

Attiecīgi ierobežojumi vīnu ražošanā

Ražojot vīnu, kam piešķirts cilmes vietas nosaukums “Wagram”, atļauts izmantot visas vīndarības metodes, kuras saskaņā ar Regulu (ES) 2019/934 un (ES) 2019/935 atļauts izmantot ar aizsargātu cilmes vietas nosaukumu apzīmēta vīna ražošanā, izņemot apstrādi ar kālija sorbātu un dimetildikarbonātu. Vīna atskābināšanu var veikt saskaņā ar Regulu (ES) 2019/934 un (ES) 2019/935. Par iespējamo paskābināšanu lauksaimniecības, reģionu un tūrisma federālā ministre lemj atkarībā no laikapstākļiem veģetācijas periodā. Šādā gadījumā iespējamās paskābināšanas nosacījumus nosaka Regula (ES) 2019/934 un (ES) 2019/935.

Īpašās vīndarības metodes (to vidū bagātināšana) izriet no izraudzītās tradicionālās ražošanas metodes, un tās aprakstītas produkta specifikācijā

b) Maksimālās ražas

10 000 kg vīnogu no hektāra

6. Noteiktais ģeogrāfiskais apgabals

Cilmes vietas nosaukuma “Wagram” ģeogrāfiskais apgabals aptver visu Tulnas politisko apgabalu (izņemot Zicenbergas-Reidlingas pašvaldību), Šteteldorfu pie Vagramas un Klosterneiburgas administratīvo apgabalu Lejasaustrijā.

7. Galvenā vīna vīnogu šķirne vai šķirnes

‘Zweigelt’ – ‘Rotburger’

‘Grüner Veltliner’ – ‘Weißgipfler’

‘Zweigelt’ – ‘Blauer Zweigelt’

8. Saiknes vai saikņu apraksts

Vagramas vīnkopības reģions ir iedalīts divās dažādās zonās. Pirmajā zonā ietilpst pati Vagrama – liela plakankalne, kas plešas aptuveni 30 km austrumu virzienā un atrodas uz ziemeļiem no Donavas un uz austrumiem no Kampas ielejas. Šajā zonā vīnkoki aug smagās lesa augsnēs, un no tiem iegūst pilnmiesīgus, pikantus vīnus. Otrajā zonā, kas atrodas Klosterneiburgas apgabalā uz ziemeļrietumiem no Vīnes, augsne ir kaļķaināka, un no tajā audzētām vīnogām iegūst augļainus, izsmalcinātus vīnus.

Klimatu ietekmē Donava un Panonijas reģiona tuvums. Naktis ir diezgan vēsas, un tas palīdz veidoties vīna aromātam. Aptuveni 75 % no Vagramas vīnkopības reģionā ražotā vīna ir baltvīns. Baltvīnu ražošanā izmantotā galvenā šķirne ir ‘Grüner Veltliner’, bet sarkanvīnu ražošanā – ‘Zweigelt’. Tāpat jāmin arī ‘Frühroter Veltliner’, kas ir šim reģionam raksturīga šķirne. Organoleptisko īpašību ziņā vīnus var raksturot kā bagātīgus un pikantus. Biezais lesa slānis Vagramā ir lieliski piemērots, lai iegūtu izteiksmīgus, pikantus vīnus no ‘Grüner Veltliner’ šķirnes vīnogām. Kaļķainākās augsnes Klosterneiburgas apkaimē ļauj iegūt augļainus, izsmalcinātus vīnus.

Turklāt tas, ka ar vīna ražošanu nodarbojas galvenokārt vīndaru ģimenes uzņēmumi, nozīmē, ka tradicionālās vīndarības metodes tiek nodotas no paaudzes paaudzē, un tas Vagramas vīnus padara vēl īpašākus.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību akti.

Papildu nosacījuma veids:

atkāpe no prasības ražot noteiktajā ģeogrāfiskajā apgabalā.

Nosacījuma apraksts:

saskaņā ar Austrijas Vīna likumu vīnu var pārdot ar cilmes vietas nosaukumu “Wagram” tikai tad, ja tam ir oficiāls kvalitātes pārbaudes numurs (Staatliche Prüfnummer); šis noteikums neattiecas uz vīnu ar apzīmējumiem Sekt, Qualitätsschaumwein vai Hauersekt. Lai saņemtu kvalitātes pārbaudes numuru, jāanalizē paraugs no ikviena vīna, ko paredzēts laist tirgū ar cilmes vietas nosaukumu “Wagram” (sistemātiska kontrole) (sk. produkta specifikāciju). Organoleptiskās pārbaudes laikā vīnus pārbauda oficiāla degustētāju žūrija. Tajā ietilpst seši degustētāji un žūrijas priekšsēdētājs. Degustētājiem tiek iesniegti anonīmi paraugi. Pārbaudes veidlapā ir iekļauta tikai novērtēšanai nepieciešamā informācija, piemēram, tradicionālais apzīmējums (Qualitätswein, Kabinett, Spätlese, Auslese u. c.), šķirne un gads. Lai novērtētu, vai degustēšanai iesniegtie vīni ir šķirnes, gada un tradicionālā apzīmējuma ziņā tipiski un vai tos var laist tirgū (bez defektiem), degustētāji izmanto savu pieredzi un noteiktus etalonvīnus. Uz jautājumu par degustēšanu jāatbild ar “jā” vai “nē”. Ja vērtējums ir negatīvs, rakstiski jānorāda noraidīšanas iemesli. Ja vairums degustētāju ir devuši pozitīvu vērtējumu, paraugs atbilst organoleptiskajām prasībām. Ja pozitīvā un negatīvā vērtējuma attiecība ir 3:3, paraugu iesniedz citai žūrijai. Ja attiecība arī otrreiz ir 3:3, pārbaudes galarezultāts ir negatīvs.

Saite uz produkta specifikāciju

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) OJ L 9, 11.1.2019., 2. lpp.